אסתר גליל

אסתר גליל (נולדה ב-28 במאי 1945) בעיר אספי במרוקו היא זמרת צרפתייה-ישראלית.

ביוגרפיה
גליל נולדה למשפחה מוזיקלית, היא החלה לנגן בגיל 5 בכלי נגינה מאולתר שהמציאה בעצמה. בשנת 1964 עלתה עם משפחתה לישראל היישר לקיבוץ נגבה בו התגוררה שנה אחת.

בקיבוץ שרה לפני חבריה, שעודדו אותה לפתח קריירה מוזיקלית כזמרת מקצועית. לאחר מכן עברה גליל להתגורר בתל אביב לאחר שהבינה ששם מרכז התרבות בישראל ושם יהיה לה סיכוי רב יותר להצליח בתחום המוזיקה. בנוסף הייתה בעלת כישרון ציור.

כך החלה גליל לשיר ולהופיע עם זהר לוי וכן עם אלברט פיאמנטה ודני גוטפריד - מענקי הג'אז בישראל. כמו כן הופיעה עם חיים סבן שהיה בסיסט ואמרגן להקת האריות. כן שרה עם צביקה פיק שוקי לוי הצרצילים. לאחר מכן התחברה אל מייק בראנט והופיעה עמו במלון דן תל אביב.

בשנת 1968 אחד ממפיקי חברת התקליטים CBS התרשם מקולה והחליט להפיק לה תקליטון ראשון. אהוד מנור כתב את מילות השירים והעיבודים המוזיקליים נעשו על ידי אלברט פיאמנטה ולהקתו. שמה נרשם על התקליט ג'קי גליל. בתקליטון היו שני שירים "תחפושת חדשה" ו"אמרו לו".

בשנת 1969 יצאה גליל לסיבוב הופעות בעולם יחד עם להקת כרמון. באחת ההופעות בפריז הבחין בה והתרשם מנהל חברת התקליטים "ברקלי", והחתים אותה על חוזה הקלטות לחמש שנים.

להיטה הראשון נקרא "le jour se leve" ("היום עולה"). הוא נמכר תוך שבוע בשני מיליון עותקים, ושהה בראש המצעד בצרפת במשך ארבעה שבועות בספטמבר 1971.

השתתפה בעשרות תוכניות טלוויזיה, ונוצרו לה מועדוני מעריצים בכל רחבי אירופה, שהגדול שביניהם בפריז.

הופיעה רבות עם מייק בראנט ברחבי אירופה ולאחר שהתאבד כתבה ,הלחינה והקליטה לזכרו את השיר  "Je m'en VAIS" ("אני הולך").

בשנות ה-90 עברה להתגורר בלוס אנג'לס, קליפורניה, ובאותן שנים הופיעה עם ברוס ספרינגסטין, ניל יאנג, מטאליקה, Guns N' Roses.

כיום גליל עוד מופיעה ברחבי ארצות הברית, מציירת, כותבת מוזיקה לסרטים ומדי שנה מבקרת בישראל משפחה וחברים. בנוסף, יש לה לפחות 10 מועדוני מעריצים פעילים בכל רחבי אירופה.

דיסקוגרפיה

 (1971) "le jour se leve"
 (1975) "Je m'en VAIS"
 "תחפושת חדשה" (1968)
 "אמרו לו" (1968)
 (DIRTY WAR" (2002"
 (we have a dream" (2006"

קישורים חיצוניים

הערות שוליים 

זמרות צרפתיות
זמרות ישראליות
זמרים ישראלים
ציירות ישראליות
ציירים ישראלים
ציירות צרפתיות
מהגרות מישראל לארצות הברית
מהגרים מישראל לארצות הברית
עולים בשנות ה-1960
ישראליות שנולדו ב-1945
ישראלים שנולדו ב-1945